|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 44 ОТ 2006 Г. ЗА ВЕТЕРИНАРНОМЕДИЦИНСКИТЕ ИЗИСКВАНИЯ КЪМ ЖИВОТНОВЪДНИТЕ ОБЕКТИ** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | Асоциация промишлено птицевъдство –  (Писмо № 94-728 от  07 май 2025 г.) | Във връзка с открита процедура по промяна на Наредба № 44 от 2006 г. за ветеринарномедицинските изисквания към животновъдните обекти, посочените в проекта промени касаещи:  В чл. 19 се правят следните изменения и допълнения:  1. В т. 2, б. „а“ след думите „всички сгради“ се добавя „помещения и съоръжения“, а думите „включително помещенията за съхраняване на фуражите“ се заличават.  2. В т. 10, б. „б“ след думите „отделни помещения“ се добавя „или места“.  3. В т. 11 накрая се добавя „съгласно изискванията на Наредба № 1 от 2018 г. за условията и реда за извършване на дезинфекция, дезинсекция и дератизация (ДВ, бр. 7 от 2018 г.)“.  4. В т. 12, б. „б“ накрая се добавя „съгласно изискванията на Наредба № 1 от 2018 г. за условията и реда за извършване на дезинфекция, дезинсекция и дератизация;“. |  |  |
|  |  | Правим възражение за приемане на текстовете в такъв вид, които са недопустими, като изискване да се извършват дейности за редовното механично почистване и дератизация, дезинфекция да се извършват съгласно реда на Наредба № 1 от 2018 г. за условията и реда за извършване на дезинфекция, дезинсекция и дератизация (ДВ, бр. 7 от 2018 г.) Като поставянето на такова изискване за текущото редовно почистване, да се извършва по този ред на Наредба № 1 от 2018 , то автоматично възлага тази дейност, която е ежедневна във фермата да се извършва от лица които имат завършен курс за изпълнители по Наредба № 1 от 2018. Такива лица във фермите няма, или възлагане на тази ежедневна дейност на външни фирми изпълнители, ще обрече всички ферми на фалит, тъй като такъв разход е безумен. При обсъждане на тези текстове изначало е станало недоразумение в предложението. Имало се е предвид, че лица /управители/ служители/ на птицеферми имат дипломи за „Противоепидемични мероприятия в животновъдни обекти Дезинфекция Дезинсекция Дератизация“ в животновъдни обекти които са издадени за удостоверение на 30 часов курс и са вид допълващо обучение. /Прилагаме за сведение такъв вид документ/. Но НЕ са такива по реда на реда на Наредба № 1 от 2018 за условията и реда за извършване на дезинфекция, дезинсекция и дератизация (ДВ, бр. 7 от 2018 г. ). Такова обучение може да завърши всеки, който желае и са специализирани за животновъдна ферма. Като замисъла на предложението е било да се освободят от задължение на външни услуги за извършване на дейностите, които служителите на БАБХ изискват при проверки на място в някои птицевъдни обекти. Които пък от своя страна също са обект на недоразумение, тъй като няма пряко такова законово изискване. | Приема се по принцип | Направена е нова редакция в § 14, т. 3 и 4 от проекта на наредба. |
|  |  | Прилагаме: диплом за завършен 30 часов курс за „Противоепидемични мероприятия в животновъдни обекти Дезинфекция Дезинсекция Дератизация“ , със статут допълнително обучение и вписани в Министерство на образованието. |  |  |
| **2.** | Съюз на птицевъдите в България –  (Писмо № 62-189 от 08 май 2025 г.) | Изразяваме следното структурирано становище:  Проектът като цяло представлява адекватна и навременна стъпка към усъвършенстване на нормативната уредба, уреждаща ветеринарномедицинските изисквания към животновъдните обекти. Прецизират се редица текстове, които досега създаваха затруднения при тълкуване и прилагане, а също така се въвеждат допълнителни изисквания с оглед ограничаване на риска от епизоотии, подобряване на биосигурността и гарантиране на хуманно отношение към животните.  Съюзът на птицевъдите в България благодари за това, че беше уважено нашето искане за сформиране на работна група и за възможността да дадем своите предложения в рамките на работния процес. Смятаме, че диалогичният подход и включването на заинтересованите страни в процеса на изготвяне на нормативни промени водят до по-добре работещи и приложими регулации, които отчитат както научните изисквания, така и реалностите в практиката. Подкрепяме въведената диференциация по отношение на по-малки животновъдни обекти за отглеждане на птици, както и облекчените изисквания за обекти с до 350 кокошки носачки или до 500 бройлери. Това е важна стъпка към насърчаване на дребното и фамилно животновъдство, при условие че са гарантирани минимални мерки за биосигурност, каквито се предвиждат в § 1 от проекта.  Измененията в чл. 3 относно отстоянията между животновъдни обекти от различен вид са навременни и съответстват на съвременните ветеринарномедицински стандарти. Те са от особена важност за ограничаване на разпространението на болести между птици от различни видове, като същевременно предоставят възможност за изключения в случай на технологично свързани обекти, което е логично и оправдано от производствена гледна точка.  Промените, свързани с изискванията към „бялата“ и „черната“ зона в индустриалните ферми (§§ 5–8), са в унисон с принципите на биосигурността и отразяват добрите европейски практики. Подчертаването на задължителната наличност на мрежи с определен размер на отворите, съоръжения за дезинфекция, както и мерки срещу достъпа на диви животни и гризачи, допринасят за ограничаване на биологичния риск и защита на поголовието.  Въвеждането на изисквания към мобилното отглеждане на птици на открито в отделен регламент и включването им в допълнителните разпоредби е положителна стъпка. Това осигурява яснота и предвидимост за операторите, които използват или планират да прилагат тази система на отглеждане, и предотвратява възможността за различно тълкуване от страна на контролните органи. Включването на Приложение № 6 към чл. 14, ал. 1, т. 1, с определение на използваемата площ при алтернативни системи на отглеждане на кокошки носачки, е от съществено значение за постигане на съответствие с европейското законодателство в областта на хуманното отношение към животните.  По отношение на новите текстове в чл. 20 и допълнителните разпоредби относно технологично свързаните обекти, текстовете са целесъобразни и осигуряват нормативна основа за съвместно използване на инфраструктура между обекти на различни собственици, при условие че се въвеждат и одобряват ефективни процедури за биосигурност.  Заключително, подкрепяме предложените изменения и допълнения поради тяхната логичност, съответствие със съвременните ветеринарномедицински и зоохигиенни изисквания и необходимостта от осигуряване на високо ниво на биосигурност и хуманно отношение към животните в животновъдните обекти. | Приема се |  |